perinnejazz.fi

TAKAPOTKUN TAIKAA, kakkosnelonen jazzin rakennuspalikkana -kirjan julkistamiskonsertti
2021-11-01 19:00 - 21:30 (Europe/Helsinki) | Savoy Teatteri, Eteläesplanadi 14, Helsinki, 00100, Suomi
Suomen PerinneJazz ry:n kirjauutuus julkistetaan Savoy-teatterissa ma 1.11.2021 klo 19.00 konsertissa ”The Best of Classic Jazz – Classic Jazz Society All Stars”. Liput alkaen 36,50 eur/kpl, jäsenet 33,50 eur/kpl TÄSTÄ
Seppo Hovi, piano, harmonikka, tarinat – Antti Sarpila, klarinetti, sopraanosaksofoni – Jukka Eskola, trumpetti – Antti Rissanen, pasuuna, Pekka Toivanen, tenorisaksofoni, alttosaksofoni, klarinetti – Wade Mikkola, kontrabasso – Thomas Rönnholm, rummut.

Seppo Hovi tarinoi

Antti Sarpila

Jukka Eskola

Antti Rissanen

Pekka Toivanen

Wade Mikkola

Thomas Rönnholm

Kirjaa ja levyä myydään myös konserttikiertueella:
ti 2.11.2021 klo 19.00 Kangasala, Kangasalatalo. Liput alkaen 27,50 eur/kpl TÄSTÄ
ke 3.11.2021 klo 19.00 Turku, Sigyn -sali, liput alkaen 36,50 eur/kpl, jäsenet 33,50 eur/kpl TÄSTÄ
to 4.11.2021 klo 19.00 Lahti, Felix Krohn -sali, liput alkaen 36,50 eur/kpl, jäsenet 33,50 eur/kpl TÄSTÄ

Djangomania avaa Nyyrikin jazz-illat
2021-10-27 17:30 - 21:00 | Ravintola Nyyrikki, Pohjolankatu 2, Helsinki, 00610, Suomi
– SPJ:n syksyn jazztapahtumat ravintola Nyyrikissä aloittaa letkeästi svengaava Djangomania.
Ohjelma:

17.30 – 18.00 Myynnissä mm. SPJ:n uunituore kirjauutuus ”TAKAPOTKUN TAIKAA, kakkosnelonen jazzin rakennuspalikkana” sekä ”The Best of Finnish Classic Jazz” tupla-CD
18.00 – 18.45 Elokuva: VPK Jamit osa 1. koonnut Pepe Teirikari
18.45 – 19.30 Djangomania feat. Johannes Niskanen setti 1
19.30 – 20.00 ”Jazztyttö” kirjan esittely,
20.00 – 20.45 Djangomania feat. Johannes Niskanen setti 2
Tilaisuus päättyy 21.00.

Kitaristi Vesa Tompurin vuonna 2005 kokoaman Djangomanian tyylissä yhdistyvät ranskalainen eleganssi, amerikkalainen swing ja hilpeän romanttinen suomalaisiskelmä – mustalaismusiikkielementeillä maustettuna.
Yhtyeessä soittavat 27.10 Tompurin lisäksi Antti Korhola, viulu (Arto Nybomin tuuraaja) ja Kari Korpinen (b) sekä feat. Johannes Niskanen, hanuri. Pojat esiintyvät sekä akustisesti että sähköisesti, niin sisällä kuin ulkona, yksityisesti ja julkisesti, mutta aina antaumuksella ja huumorilla.
Vesa Tompuri (s. 1957) on päivätyönään kustannusjohtaja. Hän perusti vuonna 1997 Aviador-yhtiön, joka keskittyy ammattilehtiviestintään ja tapahtumajärjestelyihin. Musiikin ja kirjallisuuden rakastaja ansaitsee leipänsä tilaustöitä kirjoittamalla.

Antti Korhola, KUVA Jari Flinck

Johannes Niskanen

Jazztyttö

Kari Korpinen (s. 1956) on kokenut basson ammattilainen, jolla on muusikkotaustaa niin kaduilta kuin sinfoniaorkestereista sekä big bandeista ja muista jazzkokoonpanoista. Sekä ”lappuja” suvereenisti lukevana että spontaanisti hetkeen tarttuvana muusikkona Korpinen on ollut pitkään kysytty muusikko, oli genre lähes mikä tahansa.
Vuoden 2009 Jazzdiggariksi valitun Eila Kaarresalo-Kasarin (s. 1942) 520-sivuisen ”Jazztyttö” teoksen arvio löytyy tästä. Jazzrytmien päätoimittaja Osku Rajala mukaan ”Kirja on hurja paketti jazzin soittajia, filmi- ym kuuluisuuksia…. Yhdenlainen elämänkerta, joka hakee tietyiltä osiltaan vertaistaan. Käsinkosketeltavuus jazzin ja suuren maailman julkimoihin on hieno kattaus menneiden vuosikymmenten historiaa….
Tapahtumaan on vapaa pääsy!
Lämpimästi tervetuloa, terveenä ja koronarokotettuna!
Ravintola Nyyrikki, Pohjolankatu 2, 00610 Helsinki (Käpylä)
www.nyyrikki.net, puhelin (09) 757 2299

Screaming Jay & The Bones
2021-10-08 18:00 - 21:00 | Café Carusel, Merisatamanranta 10, Helsinki, 00150, Suomi
Tämä 2013 perustettu yhtye on useilla festivaaleilla ja klubeilla niittänyt mainetta energisenä ilmiönä! Yhtyeen miehistöön kuuluu Suomen jazzin ja rhythm ’n’ bluesin kärkinimiä, jotka ovat tuttuja monista eri yhteyksistä, kuten Ricky Tick Big Band, Dalindeo, Whistle Bait ja Jimi Tenor.
Jay Kortehisto
Café Caruselissa yhtyeen ohjelmisto painottuu perinnejazzin puitteisiin ja koostuu pääosin jazzin svengaavista helmistä, tarjoiltuna väkevällä otteella, sekä viihdyttävällä showtunnelmalla, unohtamatta leaderin vahvoja laulutulkintoja ja hurjia scat-sooloesityksiä!
Jay Kortehisto on Seinäjoelta kotoisin oleva laulaja sekä pasunisti. Jay aloitti pasuunansoiton opiskelun Oulunkylän Pop & Jazz konservatoriossa vuonna 1994. Kuitenkin jo seuraavana vuonna ammattilaiskenttä imaisi hänet syövereihinsä, siitä lähtien Jay onkin soittanut laajasti kevyen musiikin kentällä kaikkea jazzin ja iskelmän väliltä.
Mukaan mahtuu lähes 200 levytystä eri artistien albumeilla, lukuisten televisio- ohjelmien house bandejä, sekä keikkoja niin kotimaisilla kuin kansainvälisilläkin areenoilla.
Pasuunansoiton ohella tällä musiikillisella matkalla on laulu kulkenut aina enemmän tai vähemmän mukana. Vuonna 2013 perustetun Screaming Jay & The Bonesin solistina toimiminen on lisännyt laulun osuutta Jayn muusikkoudessa. Jay tunnetaan karismaattisena sekä ilmaisuvoimaisena esiintyjänä.
Screaming Jay & The Bones KUVA Kari Flinck
Jay Kortehiston soittotaito on tullut SPJ:n jäsenistölle tutuksi konserttikiertueilla, joilla hän on toiminut yhdistyksen nimikkobändin Classic Jazz Society All Stars pasuunasolistina.
Kokoonpano: Jay Kortehisto: laulu & pasuuna; Petri `Pope` Puolitaival: saksofonit; Valtteri Pöyhönen: kitara; Lasse Sirkko: basso; Thomas Rönnholm: rummut
Tuottaja Pepe Teirikari muistuttaa, että pöydät lähimpänä orkesteria ovat varattuja ruokailijoille. Suosittelemmekin illallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).
Vapaa pääsy!
Live-musiikki klo 18.00-21.00

"Instituutio ja legenda" Caruselissa pe 1.10. klo 18.30
2021-10-01 18:30 - 22:30 | Café Carusel, Merisatamanranta 10, Helsinki, 00150, Suomi
Caruselin ”Legendaillat” jatkuvat pe 1.10. klo 18.30. Lauteille nousee 63-vuotias, ikinuori Downtown Dixie Tigers alias DDT Jazzband. Alkuperäisjäsenistä mukana on edelleen Fred Andersson, joka soitti ensimmäisen julkisen keikkansa vapun aattona 1953. Hänet nimettiin Suomen Jazzlegendaksi nro 31 vuonna 2018. DDT:n basistista Pentti Mutikaisesta tuli jazzlegenda nro 20 vuonna 2010.
Fred innostui jazzista 11-vuotiaana kuultuaan Pariisissa opiskelleen sisarensa värikkäitä tarinoita paikallisista jazzluolista. Sisar oli tutustunut myös Sidney Bechetiin eräällä jazzclubilla. Merikapteeni isä toi Fredille klarinetin Amsterdamista vuonna 1951.
– Olisin halunnut soittaa trumpettia. Isäni ei ollut kuitenkaan muistanut pitikö se olla klarinetti vai trumpetti. Suomessa soittimet olivat sodan jälkeen kiven alla. Vieläkin harmittaa, etten saanut trumpettia.

Fred Andersson

Pentti Mutikainen

Christian Schwindt 1940-1992

DDT 2020

Fred aloitti heti soittamisen itse opiskellen. Hän kuunteli mm. Benny Goodmania, Sidney Bechetiä ja Edmond Hallia. Mestareiden soundit tarttuivat hänen päähänsä. Goodmanin soundit tuntuivat Fredistä vaikealta, Bechetin jazz oli selkeämpää ja suoraviivaista.
Fredin mielessä siinteli merikapteenin ura isänsä jalanjälkiä seuraten. Hän halusi lähteä merille monien kavereittensa tapaan. Isä oli kuitenkin toista mieltä eikä päästänyt. Koulu ja opiskelut piti saattaa ensin loppuun. Fred valmistui hammaslääkäriksi vuonna 1964 ja aloitti heti oman praktiikan. Soittaminen kulki koko ajan rinnalla.
Fred Andersson pitää DDT:n ”kultakautena” 1980-lukua. Yhtye teki kiireisimpinä aikoina jopa 130 keikkaa vuodessa. – DDT-soundi ja komppi oli parhaimmillaan Chrisse Schwindtin aikaan. Oli pakko soittaa hyvin, koska hän rupesi huutamaan, jos soitti huonosti.
DDT esiintyy Caruselissa kokoonpanossa: Fred Andersson (leader, cl), Niklas Andersson (tpt), Raimo Näätänen (tbn), Joonatan Rautio (sax), Ilkka Joronen (p), Pekka Mesimäki (bjo), Pentti Mutikainen (b) ja Heikki Sandren (dm).
Vapaa pääsy, baari avautuu klo 18.00
www.carusel.fi
Järjestäjä: Suomen PerinneJazz ry, Pepe Teirikari, puh. 040 903 0635
Artikkelikuva: Harri Ahola/Helsingin kaupungin museo. DDT legendaarisesta Groovyssa 1978: Raimo Näätänen (vas.), Pekka Mesimäki, Pentti Mutikainen, Rick Walstein, Fred Andersson, Chrisse Schwindt (Fredin takana) ja Nalle Nyman

Café Caruselissa kajahtaa ti 21.9 - kunnianosoitus legendoille
2021-09-21 18:30 - 20:30 | Café Carusel, Merisatamanranta 10, Helsinki, 00150, Suomi
– Koronatilanteen helpottuessa aloitamme Café Caruselin konsertit jälleen ti 21.9 klo 18.30, lupaa tapahtumien tuottaja Pepe Teirikari. Syksyn ensimmäinen konsertti on kunnianosoitus 90-vuotiaille Suomen Jazzlegendoille: Numero 7 Helena Siltala (nimetty 2004), nro 5 Kalle Kaartinen (2003), nro 6 Pertti Metsärinne (2003), nro 9 Sven ”Nago” Nygård (2005) ja nro 11 Jukka Haavisto (2006).

Helena Siltala

Kalle Kaartinen

Pertti Metsärinne

Sven ”Nago” Nygård

Jukka Haavisto

Illan housebändinä soittaa Suomen Jazzlegendan nro 24 (2012), Seppo Hovin johdolla vielä ”kruunaamattomat” legendat Antti Sarpila, Wade Mikkola ja Thomas Rönnholm.

Seppo Hovi

Antti Sarpila

Wade Mikkola

Thomas Rönnholm

Café Carusel, Merisatamanranta 10, 00150 Helsinki www.carusel.fi
Vapaa pääsy
Artikkelikuva: Helsingin kaupungin museo, Harri Ahokas

35. Otava Happy Jazz - Classic Jazz Society All Stars by Seppo Hovi & Antti Sarpila
2021-07-31 16:15 - 17:15 | Otavan Opisto, Otavantie 2, Otava, Mikkeli, 50670, Suomi
Classic Jazz Society All Stars by Seppo Hovi & Antti Sarpila esiintyy Otava Happy Jazzeilla la 31.7. klo 16.15 – 17.15. Orkesteri koostuu maamme huippumuusikoista perinteisen jazzin alueelta. Orkesterin musiikillisesta johdosta vastaa klarinetisti/saxofonisti Antti Sarpila ja kappaleiden tarinat taustoittaa pianisti/hanuristi Seppo Hovi. Orkesterin basistina toimii Wade Mikkola, Pekka Toivanen – saxofonit, Martti Vesala – trumpetti, Antti Rissanen –pasuuna, Wade Mikkola – basso, Thomas Rönnholm – rummut.
Otava Happy Jazz -hyväntekeväisyyskonsertti svengaillaan Otavan Opiston viehättävässä puistossa nyt jo 35. kerran. Luvassa on jälleen wanhaa iloista ja nuorempaakin jazzia, rentoa yhdessäoloa, hyvää meininkiä ja Auringonpaistetta. ​Konsertin tuotto käytetään lyhentämättömänä hyväntekeväisyyteen pääasiassa Mikkelin alueella. Lions Club Otavan kohderyhmänä ovat nuoriso- vanhus- ja vammaistyö. Ostamalla pääsylipun olet tukemassa tärkeää työtä.

SHAFRANOV–MIKKOLA–HEINOLA TRIO, To 29.7.2021 klo 18:30-20:30
2021-07-29 18:30 - 20:00 | Café Carusel, Merisatamanranta 10, Helsinki, 00150, Suomi
Perinteistä korkeatasoista piano trio jazzia mestaripianisti Vladimir ”Vova” Shafranovin johdolla. Mukana hienosti svengaava nuori rumpali Aleksi Heinola. Basistina on, näiden molempien kanssa paljon yhteistyötä tehnyt, Wade Mikkola. Tervetuloa nauttimaan hyvästä musiikista terassilla meren äärellä!
Vapaa pääsy

BALTIC JAZZ 2021 - THE BEST OF CLASSIC JAZZ IN FINLAND
2021-07-10 13:00 - 14:30 | Taalintehdas, Suomi
Classic Jazz Society All Stars by Seppo Hovi & Antti Sarpila esiintyi Baltic Jazzeilla la 10.7. klo 13.00-14.30. All Stars koostuu maamme huippumuusikoista perinteisen jazzin alueelta. Orkesterin musiikillisesta johdosta vastaa klarinetisti/saxofonisti Antti Sarpila ja kappaleiden tarinat taustoittaa pianisti/hanuristi Seppo Hovi. Orkesterin basistina toimii Wade Mikkola, muut muusikot ilmoitetaan myöhemmin.
Jo vuodesta 1987 järjestetty Baltic Jazz-festivaali on viihtyisä koko perheen tapahtuma Taalintehtaan historiallisessa ruukkimiljöössä, jossa klassisen jazzin ja swingin eri tyylisuunnat yhdistyvät saumattomasti muihin musiikkisuuntauksiin. Tarjolla on tasapainoinen sekoitus klassista jazzia, bluesia sekä rockia ja ohjelmassa yhdistyvät niin kansainväliset huippukokoonpanot kuin paikalliset nimetkin.
Liput tästä.

SUOMEN PERINNEJAZZ - KESÄKAUDEN AVAUS - ke 7.7. klo 18.30
2021-07-07 18:30 - 20:30 | Café Carusel, Merisatamanranta 10, Helsinki, 00150, Suomi
”THE BEST OF FINNISH CLASSIC JAZZ”
Suomen PerinneJazz ry:n viime jouluna julkaisema kaksois-CD ”The Best of Finnish Classic Jazz – Live at Savoy Theatre” saa vihdoin mahdollisuuden suurta suosiota saaneen levyn julkaisuesiintymisiin, joita järjestetään koko loppuvuoden ajan. Ensimmäisenä mahdollisuutena kuulla tätä hienoa ohjelmistoa hienojen soittajien esittämänä on kesäiltainen merenranta
Cafe Caruselin terassilla. VAPAA PÄÄSY
(Tilaisuus toteutetaan sen hetkisten mahdollisten rajoitteiden mukaisesti.)
”CLASSIC JAZZ SOCIETY ALL STARS” -ORKESTERI: Seppo Hovi – Antti Sarpila – Pekka Toivanen – Jukka Eskola – Antti Rissanen – Wade Mikkola – Thomas Rönnholm
Lisätietoa kiertueesta TÄSTÄ

Café Caruselin syyskauden tilaisuudet PERUTTU
2021-02-10 18:00 | Café Carusel, Merisatamanranta 10, Helsinki, 00150, Suomi
Valitettavasti kaikki Suomen PerinneJazz ry:n syksyn tilaisuudet Café Caruselissa on peruttu kiristyneen koronaepidemian takia. Jatkamme ensi vuonna tilanteen mukaan.
Syysterveisin!
Pepe Teirikari

Ossi Runne in memoriam
2020-12-31 00:00
Suomen PerinneJazz ry:n kunniajäsen nro 2, musiikkineuvos, kapellimestari, trumpetisti ja säveltäjä Yrjö Osvald ”Ossi” Runne kuoli 5.11.2020 pitkäaikaiseen sairauteen Helsingissä. Hän oli kuollessaan 93-vuotias, syntynyt 23.4.1927 Viipurissa. Runne on ollut keskeinen vaikuttaja suomalaisen jazzin kehittämisessä ja tärkeä kannustaja myös yhdistyksemme toiminnassa.
On paljolti ensimmäisen kunniajäsenemme Erik Lindströmin (1922-2015) ja Ossi Runnen ansiota, että suomalaisetkin pääsivät kosketuksiin jazzin kanssa sodan jälkeen. He kiersivät Ossi Aallon orkesterin jäseninä 1940-luvun lopulla Ruotsissa kesäkiertueille ja toivat jazzopit Suomeen. Nyt molemmat legendat ovat poissa, yksi aikakausi on päättynyt.
Uransa alkuaikoina Runne tunnettiin trumpetistina ja orkesterinjohtajana. Palattuaan Suomeen China Varieteen orkesterin kapellimestarin tehtävistä Tukholmasta vuonna 1957, hän nimitettiin Musiikki- Fazerin studiopäälliköksi, josta tehtävästä siirtyi 1965 Yleisradioon.
Johdettuaan YLEssä Radion Tanssiorkesteria hänet kiinnitettiin TV1:n kapellimestariksi. Runne tunnettiin myös euroviisukapellimestarina, johtaen Suomen edustuslauluja Euroviisuissa 22 kertaa 1966-89. Puhallinorkesteri Karelian johtajana hän toimi 1986–2003. Eläkkeelle Runne jäi 1992 ja sai Musiikkineuvoksen arvonimen vuonna 1995 sekä Suomen Jazzlegenda -palkinnon numero 2 vuonna 2001.
Suomen PerinneJazz ry kunnioittaa Ossi Runnen muistoa.
Näytteen Ossin kultaisen trumpetin äänestä voi kuunnella tästä:
JUKKA LAITASALO
puheenjohtaja

Merisatamanrannassa svengaa - Sarpila & Hovi Quartet
2020-10-02 18:00 - 20:30 | Café Carusel, Merisatamanranta 10, Helsinki, 00150, Suomi
– Café Caruselin vahva jazzsyksy jatkuu ”koronavarauksin” pe 2.10. klo 18.00. Stagelle nousee perinnejazzin ja swingin mestarit: Seppo Hovi (p, acc, juonnot), Antti Sarpila (cl, sop), Pekkis Sarmanto (b) ja Jartsa Karvonen (dr), lupaa tapahtuman tuottaja Pepe Teirikari (SPJ).
Sarpila-Hovi Quartetin muusikot ovat soittaneet säännöllisesti yhdessä jo 1980-luvun loppupuolelta alkaen. Kaikki soittajat kuuluvat suomalaisen perinnejazzin ykkösketjuun.
Antti Sarpila 2018
Klarinetisti ja saksofonisti Antti Sarpila (s. 1964) on ollut tärkeimpiä traditionaalisen jazzin vaalijoita Suomessa jo neljä vuosikymmentä. Vuodesta 1990 alkaen Sarpila on julkaissut musiikkinsa omalla levymerkillä ja hurjalla tahdilla: katalogissa on jo yli kolmekymmentä levyä. Levytysten kokoonpanona on ollut pääasiassa oma Antti Sarpila Swing Band, ja solistina on useasti vieraillut Johanna Iivanainen ja muitakin tunnettuja lahjakkaita laulajia, kuten Eino Grön. Vaikka Sarpila on erikoistunut jazzin varhaisiin tyylilajeihin, joista hän käyttää itse termiä “classic jazz”, hän esiintyy silloin tällöin myös modernimmissa yhteyksissä.
Seppo Hovi
Musiikkineuvos, pianisti ja televisiojuontaja Seppo Hovi (s. 1946) aloitti ainutlaatuisen viihdyttäjän uransa jo 1950-luvulla lastenradiossa ja jatkoi sujuvasti seuraavalla vuosikymmenellä eri kuunnelmissa. Hovi edusti menestyksellisesti Helsinkiä pohjoismaisissa kulttuurikilpailuissa jazz-pianossa vain 17-vuotiaana. Päätoimiseksi muusikoksi ja musiikkitoimittajaksi hän siirtyi 80-luvun lopulla, toimien mm. useiden eri musiikkiohjelmien juontajana YLE:llä ja MTV3-kanavalla. Hovi vieraillut kapellimestarina useissa eri sinfoniaorkestereissa, kuten HKO:ssa, RSO:ssa ja Lahti sinfoniassa, johtaen konsertteja ooppera-aarioista swingiin. Jazzin saralla Hovi on tehnyt yhteistyötä esimerkiksi Antti Sarpilan, Pentti Lasasen ja Erik Lindströmin kanssa.
Pekka Sarmanto (Kuva; Jazzrytmit)
Pekka Sarmanto (s. 1945) kuuluu ehdottomasti maamme jazzhistorian kannalta tärkeimpiin bassotaiteilijoihin. Harva basisti voi sanoa tuuranneensa Charles Mingusta Belgradissa tai jammailleensa Gil Evansin, Dizzy Gillespien ja Sonny Rollinsin kanssa. Sarmannon ura on johtanut häntä vuosien varrella kansainvälisille eturivin jazzareenoille Lontoota, Pariisia ja Montrealia myöten. Suomessa hänet on valittu kaikissa äänestyksissä parhaaksi jazzbasistiksi 28 vuotta peräkkäin. Pekka Sarmanto on myös vuonna 1975 perustetun UMO Jazz Orchestran perustajajäseniä. Pitkän UMO-uransa aikana hän on loistanut hämyisissä parrasvaloissa kaikkien ulkomaisten huippumuusikoiden kanssa, jotka ovat Suomessa vierailleet. Sarmanto jäi eläkkeelle UMOsta vuonna 2007, mutta esiintyy edelleen aktiivisesti eri kokoonpanoissa mm. oman trionsa kanssa.
Jartsa Karvonen
Jartsa Karvonen (s. 1955) on kysytty suomalainen rumpali ja rumpujen soiton opettaja. Hän on tooiminut vuodesta 1984 lähtien pääasiallisesti studio- ja freelancermuusikkona. Karvosta voi kuulla noin 5000 äänilevyraidalla jazzista kotimaisen populaarimusiikin suosituimpiin tähtiin. Lisäksi hän on soittanut teatteriproduktioissa ja TV:ssä.
Vapaa pääsy!
Pöydät lähimpänä orkesteria ovat varattuja ruokailijoille, pöytävaraukset 09-622 4522. Suosittelemmekin illallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).

Charlotta Kerbs & Wade Mikkola Trio – Café Caruselissa
2020-09-16 18:00 - 20:30 | Café Carusel, Merisatamanranta 10, Helsinki, 00150, Suomi
Charlotta Kerbs on herättänyt ansaittua suosiota elävällä ja luontevan taidokkaalla laulutaidollaan erilaisten musiikinlajien parissa. Oli sitten kyseessä afrikkalainen, kuubalainen tai amerikkalainen musiikki, hänen tulkintansa ovat hienosti henkilökohtaisia. Café Caruselin jazz-illassa on käsiteltävänä alueena tietenkin svengaava jazz ja saamme kuulla Charlotan hienoja tulkintoja jazzmusiikin klassikoista.
Säestävässä triossa saamme pitkästä aikaa kuulla Café Caruselissa äskettäin jazzmusiikin tohtoriksi kruunattua hienoa pianistia, Riitta Paakkia, joka on usein toiminut pianistina Wade Mikkolan triossa.
Paakin ja Mikkolan svengaavan rytmityksen varmistaa dynaamisen rummutuksen mestari, Heikki Sandrén!
Charlotta Kerbs – laulu, Riitta Paakki – piano, Wade Mikkola – basso, Heikki Sandrén – rummut
Vapaa pääsy !

Suomen PerinneJazz ry:n vuosikokous
2020-09-16 17:00 - 18:00 | Café Carusel, Merisatamanranta 10, Helsinki, 00150, Suomi
Suomen PerinneJazz ry:n vuosikokous pidetään ke 16.9.2020 klo 17.00 Café Caruselissa, Helsingissä. Kokouksessa käsitellään sääntöjen 11 §:n mukaiset asiat.
Mikäli yhdistyksen jäsen haluaa saada jonkin asian yhdistyksen vuosikokouksen käsiteltäväksi, on hänen ilmoitettava siitä kirjallisesti hallitukselle 26.8.2020 mennessä,

Suomalaisen Klubin Jazzkvintetin 20-vuotiskonsertti - Siirtymässä ensi vuoden alkuun
2020-09-15 19:00 - 22:00 | Savoy Teatteri, Eteläesplanadi 14, Helsinki, 00100, Suomi
Suomalaisen Klubin Jazzkvintetin 20-vuotiskonsertti. Solistina laulaa Johanna Försti
Antti Sarpila
Pekka Toivanen
Pekka Sarmanto
Jarza Karvonen
Seppo Hovi
Ajankohta ilmoitetaan myöhemmin.

Otava Happy Jazz 2020 -- HUOM! TAPAHTUMA PERUTTU
2020-08-01 14:00 - 18:00 | Otavan Opisto, Otavantie 2, Otava, Mikkeli, 50670, Suomi
Otava Happy Jazz -hyväntekeväisyyskonsertti svengaillaan Otavan Opiston viehättävässä puistossa nyt jo 35. kerran. Luvassa on jälleen wanhaa iloista ja nuorempaakin jazzia, rentoa yhdessäoloa, hyvää meininkiä ja Auringonpaistetta.
​Konsertin tuotto käytetään lyhentämättömänä hyväntekeväisyyteen pääasiassa Mikkelin alueella. Lions Club Otavan kohderyhmänä ovat nuoriso-, vanhus- ja vammaistyö. Ostamalla pääsylipun olet tukemassa tärkeää työtä.​
Ilmaiset jazzbussit Otavaan lähtevät torin reunasta Marskin patsaan selän takaa vartin välein klo 12.30-14.30. Paluu takaisin konsertin päätyttyä klo 18 nonstoppina.
Esiintymässä:
– Sami Saari & jazzpojat
– Suomen Perinne Jazz Quintet
– Tuula Krzywaski & Tuusulanjärvi Big Band, feat. Alan Matheson (Canada)
Tuula Krzywaski
​Konsertin tuotto käytetään lyhentämättömänä hyväntekeväisyyteen pääasiassa Mikkelin alueella. Lions Club Otavan kohderyhmänä ovat nuoriso-, vanhus- ja vammaistyö. Ostamalla pääsylipun olet tukemassa tärkeää työtä.
Suomen PerinneJazzQuintet (Kuvat: Jazzrytmit)
Suomen PerinneJazzQuintetin (SPJQ) muusikot ovat soittaneet säännöllisesti yhdessä jo 1980-luvun loppupuolelta alkaen. Yhtyeen kokoonpano on vaihdellut tilanteen mukaan triosta quintettiin. Kaikki muusikot kuuluvat suomalaisen perinnejazzin ykkösketjuun.
Musiikkineuvos, pianisti ja televisiojuontaja Seppo Hovi (s. 1946) aloitti ainutlaatuisen viihdyttäjän uransa jo 1950-luvulla lastenradiossa ja jatkoi sujuvasti seuraavalla vuosikymmenellä eri kuunnelmissa. Hovi edusti menestyksellisesti Helsinkiä pohjoismaisissa kulttuurikilpailuissa jazz-pianossa vain 17-vuotiaana.
Päätoimiseksi muusikoksi ja musiikkitoimittajaksi hän siirtyi 80-luvun lopulla, toimien mm. useiden eri musiikkiohjelmien juontajana YLE:llä ja MTV3-kanavalla. Hovi vieraillut kapellimestarina useissa eri sinfoniaorkestereissa, kuten HKO:ssa, RSO:ssa ja Lahti sinfoniassa, johtaen konsertteja ooppera-aarioista swingiin. Jazzin saralla Hovi on tehnyt yhteistyötä esimerkiksi Antti Sarpilan, Pentti Lasasen ja Erik Lindströmin kanssa.

Seppo Hovi

Antti Sarpila

Pekka Toivanen

Klarinetisti ja saksofonisti Antti Sarpila (s. 1964) on ollut tärkeimpiä traditionaalisen jazzin vaalijoita Suomessa jo neljä vuosikymmentä. Vuodesta 1990 alkaen Sarpila on julkaissut musiikkinsa omalla levymerkillä ja hurjalla tahdilla: katalogissa on jo yli kolmekymmentä levyä. Levytysten kokoonpanona on ollut pääasiassa oma Antti Sarpila Swing Band, ja solistina on useasti vieraillut Johanna Iivanainen ja muitakin tunnettuja lahjakkaita laulajia, kuten Eino Grön.
Vaikka Sarpila on erikoistunut jazzin varhaisiin tyylilajeihin, joista hän käyttää itse termiä “classic jazz”, hän esiintyy silloin tällöin myös modernimmissa yhteyksissä.
Pekka Toivanen (s. 1961) on puhaltanut jo yli 35-vuotta saksofonia ja klarinettia tyylikkään johdonmukaisesti konstailemattoman perusjazzin raamissa. Oman kvartettinsa lisäksi Toivanen on soittanut pitkään rivisaksofonistina muun muassa Oiling Boilingissa, kitaristi Tuomo Aution Zekostossa sekä Suomi-jazzin veteraanin, Erik Lindströmin Dream Teamissa. Tärkeä yhteistyökumppani on ollut basisti Wade Mikkola, jonka luottomuusikko Toivanen on ollut sekä keikoilla että levyillä.
Pekka Sarmanto
Pekka Sarmanto (s. 1945) kuuluu ehdottomasti maamme jazzhistorian kannalta tärkeimpiin bassotaiteilijoihin. Harva basisti voi sanoa tuuranneensa Charles Mingusta Belgradissa tai jammailleensa Gil Evansin, Dizzy Gillespien ja Sonny Rollinsin kanssa. Sarmannon ura on johtanut häntä vuosien varrella kansainvälisille eturivin jazzareenoille Lontoota, Pariisia ja Montrealia myöten.
Suomessa hänet on valittu kaikissa äänestyksissä parhaaksi jazzbasistiksi 28 vuotta peräkkäin. Pekka Sarmanto on myös vuonna 1975 perustetun UMO Jazz Orchestran perustajajäseniä. Pitkän UMO-uransa aikana hän on loistanut hämyisissä parrasvaloissa kaikkien ulkomaisten huippumuusikoiden kanssa, jotka ovat Suomessa vierailleet. Sarmanto jäi eläkkeelle UMOsta vuonna 2007, mutta esiintyy edelleen aktiivisesti eri kokoonpanoissa mm. oman trionsa kanssa.
Jartsa Karvonen
Jartsa Karvonen (s. 1955) on kysytty suomalainen rumpali ja rumpujen soiton opettaja. Hän on tooiminut vuodesta 1984 lähtien pääasiallisesti studio- ja freelancermuusikkona. Karvosta voi kuulla noin 5000 äänilevyraidalla jazzista kotimaisen populaarimusiikin suosituimpiin tähtiin. Lisäksi hän on soittanut teatteriproduktioissa ja TV:ssä.
Suomen PerinneJazz ry on Jaakko Rinteen ja Seppo Hovin 2012 perustama yhdistys, joka vaalii perinteistä jazzia ja swing -musiikkia. Jäseniä noin 380 henkilö (2020).

Pori Jazz Festival - SIIRRETTY 2021
2020-07-10 00:00 - 2020-07-18 00:00 | Kirjurinluoto, Pori, 28100, Suomi
Pori Jazz kuuluu Euroopan vanhimpiin ja merkittävimpiin rytmimusiikin festivaaleihin. Yhtäjaksoisesti vuodesta 1966 alkaen järjestetty festivaali tarjoaa monipuolisen ja laadukkaan musiikkiohjelmiston tasokkaissa puitteissa.
Pori Jazzin pääkonsertit järjestetään Kirjurinluodon konserttipuistossa torstaina 16., perjantaina 17. ja lauantaina 18. heinäkuuta. Musiikki soi pääkonserteissa useilla eri esiintymislavoilla, ja kuultavaa on tarjolla iltapäivästä yöhön asti. Yksi pääsylippu kattaa kaikki Kirjurinluodon esiintymislavat. Konserttipuiston portit aukeavat pääkonserttipäivininä klo 14, ja ensimmäiset konsertit alkavat noin klo 14.30. Konserttien tarkat aikataulut julkistetaan myöhemmin.
Pääkonserttien palveluja kehitetään edelleen tulevaksi kesäksi. Monipuolista ja herkullista syötävää sekä juotavaa on tarjolla niin anniskelualueilla kuin niiden ulkopuolellakin. Pori Jazzin pääkonsertit ovat ikärajattomia, ja alle 12-vuotiaat lapset pääsevät vanhempiensa seurassa konsertteihin ilmaiseksi.
Pääsymaksullisten pääkonserttien ohella Pori Jazz tarjoaa runsaasti pääsymaksutonta ohjelmaa. Festivaalitunnelmasta ja ilmaisesta musiikkitarjonnasta nautitaan viime kesänä Jazzpuiston alueella Kirjurinluodossa. Jazzpuisto alkaa Kokemäenjoen ylittävän Taavinsillan päästä ja levittäytyy vehreälle puistoalueelle Taavinsillan sekä Lokkilavan välillä. Jazzpuisto on auki perjantai-illasta 10.7. alkaen aina festivaalin päätöspäivään 18.7. asti.
Pori Jazzin tarjontaa täydentää koko perheen ilmainen musiikkitapahtuma Pori Jazz Kids, jonka osalta tarkempia tietoja on luvassa loppukeväästä.

Baltic Jazz 2020 - SIIRRETTY 2021
2020-07-01 12:00 - 2020-07-06 01:00 | Taalintehdas, Suomi
Baltic Jazz on vuonna 1987 perustettu svengaava musiikkifestivaali, joka järjestetään joka vuosi heinäkuun ensimmäisen viikonlopun aikana, kun kesä on kauneimmillaan. Vuosien saatossa kasvanut Baltic Jazz on onnistunut säilyttämään alkuperäisen lämminhenkisyytensä ja ylistetyn tunnelmansa. Festivaali tarjoaa tasapainoisen sekoituksen klassista jazzia, bluesia sekä rockia Taalintehtaan ainutlaatuisessa ruukkiympäristössä.
Baltic Jazz-festivaalia vietetään 3.-5. heinäkuuta, mutta tällä kertaa festivaali ottaa varaslähdön jo ennen perinteistä Varaslähtö-konserttia Kasnäsissa, jossa Antti Sarpila esiintyy Baltic Jazz Trion kanssa. Archipelago Small Band esiintyy jo 1. heinäkuuta Taalintehtaan perinteikkään toripäivän ilmaiskonsertissa. Tänä vuonna ilmaisohjelmaa on tarjolla entistä enemmän uuden ohjelmaidean myötä: Baltic Jazz Teaserit jazzkadulla tarjoavat esimakua tulevista konserteista.
Maarian vpk:n soittokunta
Perjantaina aloitetaan Open Stage-tilaisuudella. Viime vuoden suosion ansiosta tarjolla on nyt lisää esiintymisaikoja ja ennakko-ilmoittautumisia otetaan vastaan sähköpostitse (baltic.jazz@kimitoon.fi). 33. festivaali avataan virallisesti perinteisellä tavalla Maarian VPK:n soittokunnan seurassa ja tämä on samalla lähtölaukaus uudelle Archipelago Sea Jazz-festivaalisarjalle.
Sarjan neljä festivaalia ovat edustettuina avajaisten yhteydessä esiintyvässä Archipelago Sea Jazz All Stars-kokoonpanossa. Viikonlopun aikana myös seuraavat esiintyjät ovat kuunneltavissa jazzkadun lavalla: Kimito Island Big Band, Kake & Co, Turku Firehouse Brass Band ja She’s Leaving Home – A Beatles Tribute.
Perjantain ohjelma jatkuu Taalintehtaan kirjaston kirjailijakeskustelulla ja Baltic Gospel Singersin kirkkokonsertilla. Toivotuimmat jazzkappaleet soivat Verstaalla Seppo Hovin ja Uusi Radion Rytmi-Pojat-kokoonpanon seurassa. Tarinat vuorottelevat musiikin kanssa sekä Toivejazzit-konsertissa että sunnuntain päätöskonsertissa, jossa Sofia Finnilä ja Jay Kortehisto kertovat ranskalaisen säveltäjän Michel Legrandin elämästä.
Tänä vuonna yleisö saa nauttia salakapakkatunnelmasta kun vanha takkirautavalimo Verstaan vierellä otetaan käyttöön. Perjantai-iltana luvassa on jamit Baltic Jazz Trion ja vieraiden kanssa sekä Glashyttanin lasinpuhallus-show. Lauantaina vuorossa on bluesmusiikkia SeglarJerrys Ånger ja Agneta Falck-yhtyeiden seurassa.
Lauantai-ilta Verstaalla vietetään Great Gatsby-hengessä ja luvassa on sädehtivä show Estonian Dixieland Band (EST) feat. Rita Ray, Hot Sugar Band (FR) ja Stockholm Stompers (SWE) -yhtyeiden seurassa. Illan loistokkuutta lisää tanssi-esityksillään Mildreds kompani (AX) 20-luvun tansseilla sekä Lady Laverna burleski-esityksillä. Ahvenanmaalainen tanssipari Sofia Enros ja Daniel Johansson opettavat myös Charleston-tanssia halukkaille aiemmin päivällä.
Ranskalainen Hot Sugar Band esiintyy myös lauantain piknik-konsertissa solistinaan ylistetty jazzlaulaja ja näyttelijä Nicolle Rochelle (US). Billie Holidayn uran alkuajat ovat silloin keskipisteessä ja Jukka Perko Trion kanssa juhlimme Charlie Parkerin 100-vuotisjuhlaa. Perinteistä marssimusiikkia kuullaan jazzversioina kun komeasti univormuihin sonnustautunut Kaartin Seitsikko astuu puiston lavalle Antti Sarpilan seurassa. Good Times Jazz Band ja Ami Aspelund esiintyvät Bio Ponyssa, jolloin keskitymme New Orleansin jazzmusiikkiin. Sunnuntaina puistossa Baltic Jazz 2020 All Stars vie yleisön New Orleansista Chicagoon ja esittää miten jazzmusiikki kehittyi 20-luvulla.
Baltic Jazz on koko perheen tapahtuma! Viime vuoden suosittu ohjelmakokonaisuus Baltic Jazz Kids saa jatkoa tänä vuonna ja luvassa on Sirkusjuhlat, Muumit & Benny Törnroos sekä Tanssiva ja soiva satutunti. Lipulla pääsee myös ilmaiseksi kaikenikäisille tarkoitettuun Charleston-tanssiworkshoppiin, joka alkaa heti satutunnin jälkeen samassa tilassa. Baltic Jazz Kids-ohjelmaa ja K-18-konsertteja lukuun ottamatta alle 12-vuotiaat osallistuvat ilmaiseksi konsertteihin vanhemman seurassa ja 12–17-vuotiaat osallistuvat puoleen hintaan.
Koko sunnuntaipäivä on myös täynnä ohjelmaa. Jazz jumalanpalveluksen, puisto- ja päätöskonsertin sekä kahden ilmaiskonsertin lisäksi tarjolla on Charlie Chaplinin mykkäelokuvia, joita Antti Sarpila säestää pianolla Tin Pan Alley-aikakauden musiikilla. Festivaalin päätteeksi päästetään vielä ilo irti Verstaalla kun Blue Elephant, Apollo Orchestra ja TrrTrrTrr astuvat lavalle.

Corville Band - HUOM TAPAHTUMA PERUTTU
2020-05-27 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi

Suomen PerinneJazz ry:n vuosikokous - SIIRTYY SYYSKUULLE
2020-05-25 18:00 - 21:00 | Café Carusel, Merisatamanranta 10, Helsinki, 00150, Suomi
Uusi Radion Rytmipojat:
Seppo Hovi – piano, haitari, tarinat, Mikko Pettinen – trumpetti, Antti Sarpila – klarinetti, saksofoni, Pekka Toivanen – saksofoni, klarinetti, Jay Kortehisto – pasuuna, Juha Lanu – kitara, Wade Mikkola – basso ja Keith Hall – rummut.
Pöydät lähimpänä orkesteria ovat varattuja ruokailijoille.Suosittelemmekin ilallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).
Vapaa pääsy.

Broadway feat. Mia Lundell - HUOM TAPAHTUMA PERUTTU
2020-04-22 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
– Broadway feat. Mia Lundell. Lyhytelokuva: ”VPK:n jamit 10-vuotta osa 2/2”
Kellonajat:
– Leffa 17.30 – 18.30 (Illallinen Nyyrikki-salissa)
– Houseband 19.00 – 21.00 (Iltapala ja juomat Iltatähden Baarista)
– Jamit 21.00 – 22.00 (Juomat Baarista)
Vapaa pääsy.
Ravintola Nyyrikin Iltatähti, Pohjolankatu 2, 00610 Helsinki (Käpylä)
www.nyyrikki.net, puhelin (09) 757 2299

Huom! - TAPAHTUMA PERUTTU
2020-04-15 18:00 - 20:30 | Café Carusel, Merisatamanranta 10, Helsinki, 00150, Suomi
Charlotta Kerbs on herättänyt ansaittua suosiota elävällä ja luontevan taidokkaalla laulutaidollaan erilaisten musiikinlajien parissa. Oli sitten kyseessä afrikkalainen, kuubalainen tai amerikkalainen musiikki, hänen tulkintansa ovat hienosti henkilökohtaisia. Café Caruselin jazz-illassa on käsiteltävänä alueena tietenkin svengaava jazz ja saamme kuulla Charlotan hienoja tulkintoja jazzmusiikin klassikoista.
Säestävässä triossa saamme pitkästä aikaa kuulla äskettäin jazzmusiikin tohtoriksi kruunattua hienoa pianistia, Riitta Paakkia, joka on usein toiminut pianistina Wade Mikkolan triossa. Paakin ja Mikkolan svengaavan rytmityksen varmistaa dynaamisen rummutuksen mestari, Heikki Sandrén!
Wade Mikkola
Atro ”Wade” Mikkola (s. 1956) sai sieluunsa jazzkipinän 13-vuotiaana ja kävi hakemassa oppia Yhdysvalloista ensimmäisen kerran jo 1970-luvun lopulla, pian ylioppilaaksi kirjoitettuaan. Kokemus oli antoisa, sillä vuonna 1984 Mikkola muutti Yhdysvaltoihin ja aloitti jazzopinnot Massachusettsin yliopistossa. Basso- ja sävellystuntien lisäksi taidot karttuivat keikoilla, esimerkiksi Archie Sheppin kanssa. Vuodet 1993-97 Mikkola asui New Yorkissa ja hankki elantonsa ammattimuusikkona. Debyyttilevy yhtyeenjohtajana syntyi myös New Yorkissa, mikä osoitti basistin kyvyt sujuvien jazzkappaleiden tekijänä.
Suomeen palattuaan Mikkola alkoi esiintyä aktiivisesti maamme jazzkentällä ja toimi heti myös tuntiopettajana sekä Pop & Jazz Konservatoriossa että Sibelius-Akatemiassa, missä hän opettaa edelleen. Ensimmäinen Suomessa tehty levy oli kotimaisia iskelmäklassikoita jazzversioina tarjonnut, kvintettikokoonpanon kanssa tehty Muistatko… Remember (AMK 1999). Samoihin aikoihin basisti alkoi järjestää jazziltoja pääkaupunkiseudulla, muun muassa Katajannokan Poseidonissa.
2000-luvulla Mikkola on järjestänyt jazziltoja muun muassa Ravintola Pianossa ja Kappelin Kellarissa, joissa on suomalaisten muusikoiden lisäksi esiintynyt myös jonkin verran ulkomaisia vieraita. Vuonna 2006 ilmestyi jenkkilaulaja Mandy Gainesin kanssa tehyt jazzstandardilevy Taking a Change (AMK), jonka kvintetissä soitti Mikkolan lisäksi rivi suomalaisia huippujazzareita. Hyvää keikkatahtia ylläpitänyt basisti on heiluttanut amerikkalaisen jazzperinteen lippua myös aktiivisena keskustelijana sekä musiikkijärjestöläisenä esimerkiksi Freelancemuusikot ry:ssä sekä Jazzmuusikot ry:ssä.
Charlotta Kerbs – laulu, Riitta Paakki – piano, Wade Mikkola – basso, Heikki Sandrén – rummut

Charlotta Kerbs

Riitta Paakki

Heikki Sandrén

Café Caruselin pöydät lähimpänä orkesteria ovat varattuja ruokailijoille.Suosittelemmekin ilallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).
Vapaa pääsy!

Djangomania
2020-03-25 17:30 - 22:00 | Ravintola Nyyrikki, Pohjolankatu 2, Helsinki, 00610, Suomi
Djangomania on viulisti-laulaja Arto Nybomin, kontrabasisti Kari Korpisen ja kitaristi Vesa Tompurin muodostama jazzyhtye. Bändin tyylissä yhdistyvät ranskalainen eleganssi, amerikkalainen swing ja hilpeän romanttinen suomalaisiskelmä – mustalaismusiikkielementeillä maustettuna.
Seija Vesterinen
Yhtye esiintyy sekä akustisesti että sähköisesti, niin sisällä kuin ulkona, yksityisesti ja julkisesti, mutta aina antaumuksella ja huumorilla.
Yhtye kutsuu säännöllisesti vierailijoita keikoilleen.
Ravintola Nyyrikissä 25.3. 2020 klo 19-21 Djangomania riveissä vierailee hanuristi Seija Vesterinen, joka taitaa suvereenisti muiden genrejen ohella myös swingjazzin.
Vapaa pääsy!
Lyhytelokuva: ”VPK:n jamit 10-vuotta osa 1/2”
Kellonajat: Leffa 17.30 – 18.30 (Illallinen Nyyrikki-salissa) Houseband 19.00 – 21.00 (Iltapala ja juomat Iltatähden Baarista) Jamit 21.00 – 22.00 (Juomat Baarista) Huom! Nyyrikin keittiö on avoinna klo 19.30 saakka.

UMO Helsinki Jazz Orchestra plays Buddy Rich – Big Swing Face
2020-03-17 14:00 - 15:00 | Vuotalo, Mosaiikkitori 2, Helsinki
Tämä on big band -jazzia parhaimmillaan!
Luvassa on hengästyttävän svengaava iltapäiväkonsertti, jossa Helsingin oma big band -ylpeys UMO Helsinki Jazz Orchestra tarttuu Buddy Rich Big Bandin musiikkiin.
Konsertissa kuullaan mm. jazzklassikot Straight No Chaser, Love For Sale ja nimikkokappale Big Swing Face.
”Buddy Richinä” häärää UMO Helsingin rumpalina jo vuodesta 1993 lähtien soittanut Yrjö- ja Jazz-Emma-palkittu Markus Ketola ja kapellimestarina toimii orkesteria paljon luotsannut Antti Rissanen.
Yhdysvaltalaista Bernard ”Buddy” Richiä (1917–1987) on pidetty maailman parhaana rumpalina, joka tunnettiin virtuoosimaisesta tekniikastaan, pyörremyrskymäisestä nopeudestaan ja erityisen sähäkästä virvelirummun käytöstään.
Enemmän irti esityksestä -keskustelutilaisuus Vuotalon kahvilassa klo 13.15.
Kesto: 60 min. ei väliaikaa
Liput 10 €

The Great Helsinki Swing Big Band - All That Jazz
2020-03-11 19:00 - 22:00 | Malmitalo, Ala-Malmin tori 1, Helsinki, 00700
Solistina Hanna Pakarinen, kapellimestarina Antti Rissanen
Swing Big Bandin solistina laulaa Suomen ensimmäisen Idols-kilpailun vuonna 2004 voittanut Hanna Pakarinen. Pakarinen edusti Suomea vuoden 2007 Eurovision laulukilpailuissa Helsingissä kappaleella ”Love me or leave me”. Swing big bandin solistina Hanna tulkitsee swingin kulta-ajan suosikkilaulujaan
Liput 21,50 €

Åkes Jazzfestival
2020-03-06 19:00 - 2020-03-08 20:00
DDT Jazzband esiintyy Åken Jazzfestivaaleilla Kauniaisissa 6.3. – Haluamme kunnioittaa Åke Grandellin muistoa debyytillämme. Teimme pitkään yhteistyötä Åken kanssa ja hän mm. toimi juontajana meidän konserteissamme, sanoo DDT:n banjisti/kitaristi Pekka Mesimäki.
DDT Jazzband eli Downtown Dixie Tigers on vuodesta 1958 alkaen pitänyt yllä perinteisen jazzin lippua Suomessa. Orkesteri on lajissaan maamme vanhin ja kansainvälisesti tunnetuin. ”Svengin Vanhemmat Valtiomiehet” esiintyvät edelleen säännöllisesti ja ovat erinomaisessa soittovireessä.
DDT koottiin alun perin kauppatieteen opiskelijoiden urheilupäivän viihteeksi. Tv:n jazzohjelmien vetäjä Jaakko Jahnukainen keksi bändille Downtown Dixie Tigers -nimen. Nimi viittasi useimpien musikanttien etelähelsinkiläiseen taustaan. Myöhemmin se lyheni DDT:ksi – tunnetun tuholaismyrkyn mukaan.
Grani Big Bandin rumpali Rabbe Hjeltin mukaan festivaali on musiikkitoimittaja Åke Grandellin (1938-2015) perustama ja Kauniaisten suurin vuosittainen jazztapahtuma. Sitä vietetään tänä vuonna kahdeksatta kertaa 6.- 8.3.2020 Uudella Paviljongilla ja Kauniaisten kirkossa.
DDT:n lisäksi mukana on Grani Big Band & Nina Lindroos & Mikko-Ville Luolajan-Mikkola & erikoisvieraana tanskalainen saksofonisti Christina von Bülow sekä Johanna & Mikko Iivanainen Duo.
Suosittu kauniaislainen Nina Lindroos esiintyy mm. hiljattain 20-vuotta täyttäneen Acoustic Dixie Six -yhtyeen laulusolistina. Monipuolinen muusikko Mikko-Ville Luolajan-Mikkola aloitti jazzviulistina 1970-luvulla perustamassaan Wasama Quartetissa ja on myös tunnettu säveltäjänä.
Åken vanha ystävä, Ben Webster -palkinnon saanut, jazzmuusikko Christina von Bülow on tehnyt yhteistyötä mm. Stan Getzin ja Lee Konitzin kanssa ja esiintyy nyt ensimmäistä kertaa Åken Jazzfestivaalilla.
Festivaalin päättää vuonna 1996 perustettu Johanna & Mikko Iivanainen Duo, joka esittää lempeästi ja luonnollisesti sovitettuja jazzstandardeja Kauniaisten kirkossa.
Liput a´ 20 eur/kpl sis. kahvitarjoilua ja narikan Uuden Paviljongin konserteissa
Liput kannattaa varata etukäteen: info@gbb.fi tai puhelin/tekstiviesti 040-903 0000.
Järjestäjä: Kauniaisten jazzmusiikin kannatusyhdistys ry, www.gbb.fi
8. Åkes Jazz Festival 6.-8.3.2020 Kauniainen
pe 6.3. klo 19.00 DDT Jazzband, Uusi Paviljonki
DDT Jazzband: Nalle Nyman (art. kuvassa vas.), Raimo Näätänen (tbn), Pekka Mesimäki (bjo, gt), Ilkka Joronen (p), Thomas Rönnholm (dr), Pentti Mutikainen (b), Niklas Andersson (tp, voc) ja Fred Andersson (cl), Joonatan Rautio (ts) tuuraa Nalle Nymania.
la 7.3. klo 19.00 Nina Lindroos, Mikko-Ville Luolajan-Mikkola & Christina von Bülow & Grani Big Band, Uusi Paviljonki
su 8.3. klo 18.00 Johanna & Mikko Iivanainen, Kauniaisten kirkko
Uusi Paviljonki, Läntinen koulupolku 3, 02700 Kauniainen
Kauniaisten kirkko, Kavallintie 3, 02700 Kauniainen

Sami Saari ja Jazzpojat
2020-03-06 18:00 - 21:30 | Café Carusel, Merisatamanranta 10, Helsinki, 00150, Suomi
Sami Saari ja Jazzpojat -yhtyeen musiikki on korvia hivelevää ja tanssittavan svengaavaa jazzia ja soulia meiltä ja muualta. Suomalaisen soulmusiikin pienviljelijänä ja suurkuluttajana tunnettu Saari on aina ollut sielultaan jazzmies ja on siitä syystä koonnut yhtyeen jossa vahva solismi sekä pettämätön svengi yhdistävät voimansa karismaattisen solistin kanssa. Yhtye julkaisi debyyttialbuminsa vuonna 2018 ja keikkailee ahkerasti ympäri Suomea.
Sami Saari – laulu ja kitara
Mikael Myrskog – piano
Eero Seppä – basso
Ville Pynssi – rummut
Pöydät lähimpänä orkesteria ovat varattuja ruokailijoille.Suosittelemmekin ilallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).

Sea Pearl Jazz – Perinteistä laatujazzia
2020-03-05 18:30 - 21:00 | Haukilahden Paviljonki, Mellstenintie 12, Espoo, 02170, Suomi
Alvian Leppälän vuonna 1997 perustama Sea Pearl Jazz soi to 5.3. jo 217. kerran Haukilahden Paviljongilla. Odotettavissa on todellinen New Orleans -jazzin ilta ravintolan erinomaisen lohikeiton ja paahdetun ruisleivän höystämänä! Housebändi, Alvi´s Dixie Stompers saa vieraakseen Fred Anderssonin johtaman kokoonpanon ”Tribute George Lewis”.
Yhtyeessä Lewis -soundeista vastaa Fredin (cl) lisäksi Birger Lindström (cl) sekä Matti Iiramo (tbn), Pekka Mesimäki (p), Pentti Mutikainen (b) ja Thomas Rönnholm (dr). Kaikki soittajat maamme ykkösketjua erikoisesti perinteisen jazzin genressä. George Lewisiä (1900-1968) pidetään keskeisenä ”New Orleans Revivalin” -tyylin johtajana.

Fred Andersson (kuva Jazzrytmit)

Birger Lindström (kuva Jazzrytmit)

Ilkka Virto (kuva Martti Koljonen)

ADS saa uuden pasunistin. Perustamisesta (1996) lähtien mukana ollut Alvin veli, Jyrki Leppälä on siirtynyt eläkkeelle. Hänen tilalleen tulee toinen kokenut konkari, moni-instrumentalisti Ilkka Virto. Mm. Polaris Celebration Bandissa (per. 1981) alusta lähtien soittanut Ilkka hallitsee myös jazzlaulun jalon taidon.
Alvi´s Dixie Stompers: Alvian Leppälä (sax), Kimmo Leppälä (cl, sax), Cajus ”Pricken” Lindroth (cnt), Ilkka Virto (tbn), Kenneth Ojutkangas (tuba), Valeri Nikitin (p), Jarmo Nissinen (bjo) ja Erkki Hurri (dr) sekä Pasi ”Pate” Saarelma (voc).
Seuraavat:
– Sea Pearl Jazz nro 218 to 2.4. vierailija, Birger´s Ragtime Band, feat. Carolina Wendelin
– Sea Pearl Jazz nro 219 to 7.5. vierailija, Björn “Ännu Värre” Friberg
– Sea Pearl Jazz nro 220 to 4.6. vierailija, New Orleans Stompers, leader Kimmo Leppälä
Soittoaika klo 18.30-21.00
Vapaa pääsy!

Heikki Sarmanto - Legendakvartetti
2020-02-28 18:00 - 21:00 | Café Carusel, Merisatamanranta 10, Helsinki, 00150, Suomi
Heikki Sarmanto Legendakvartetti: Juhani Aaltonen reeds, Heikki Sarmanto piano, Pekka Sarmanto basso, Reino Laine rummut
Pöydät lähimpänä orkesteria ovat varattuja ruokailijoille. Suosittelemmekin ilallisen nauttimista bändi-illan aikana: Caruselin monipuoliselta ruokalistalta löytyy niin raikkaita salaatteja, piiraita ja pikkulämpimiä, keittoja sekä pizzoja (myös gluteenittomana).
Vapaa pääsy!
Heikki Sarmanto (Kuva: Soili Vauhkonen)
Säveltäjä ja pianisti Heikki Sarmanto (s. 1939) on yksi suomalaisen moderin jazzin pioneereista. Hän on kansainvälisestikin arvostettu säveltäjä ja muusikko, jota on kiitelty erityisesti teoksistaan orkestereille ja jazzyhtyeille.
Sarmanto opiskeli 1960-luvulla Sibelius-Akatemiassa, ja voitti näihin aikoihin arvostetun kansainvälisen jazzsävellyskilpailun Minneapolisissa Yhdysvalloissa. Vuonna 1968 Sarmanto aloitti opintonsa arvostetussa Berklee College of Musicissa, Bostonissa, missä hän opiskeli pianonsoittoa sekä sävellystä muun muassa Herb Pomeroyn, Charlie Marianon sekä Margaret Chaloffin johdolla.
Vuonna 1969 Sarmanto julkaisi ensimmäisenä soololevynään live-äänitteen Jyväskylän Yliopiston keikalta nimellä Flowers in the Water (EMI/Columbia). Sarmanto oli myös mukana perustamassa UMOa ja nimettiin big bandin taiteelliseksi johtajaksi vuonna 1999. Hän on keikkaillut Yhdysvalloissa, Euroopassa, Etelä-Amerikassa, Aasiassa sekä Afrikassa ja jatkaa musiikillisen horisonttinsa laajentamista edelleen.
Juhani Aaltonen (Kuva: Osku Rajala)
Juhani “Junnu” Aaltonen (s. 1935) on yksi suomalaisen jazzmusiikin merkittävimmistä tenorisaksofonisteista ja huilisteista. Monipuolisuus on aina ollut Aaltosen musiikillisen historian ja ilmaisun ydin, mikä yhdistyessään voimakkaaseen ja puhuttelevaan lataukseen sekä intensiiviseen soittotyyliin on vanginnut kuulijoita vuodesta toiseen.
Aaltonen hankki ensimmäisen saksofoninsa 18-vuotiaana ja opetteli soittamaan sitä itsekseen. Hän kertoo kuunnelleensa levyltä Stan Getziä sekä Benny Goodmania ja soittaneensa korvakuulolta perässä. Hän haki ystävänsä Esa Pethmanin kehotuksesta Sibelius-Akatemiaan, pääsi sisään ja aloitti huilunsoitonopintonsa, jota seurasivat opinnot myös Berklee College of Musicissa, Yhdysvalloissa.
Vapaan jazzin lisäksi Aaltonen palasi 1970-luvun musiikillisiin yhteyksiinsä myös vuosituhannen alussa uudelleen aktivoituneessa Tasavallan Presidentissä. Eräs Aaltosen uusimmista soittoympäristöistä on trio Nordic Trinity, jonka jäseniin kuuluvat myös kitaristi Mikko Iivanainen sekä rumpali Klaus Suonsaari.
Pekka Sarmanto (Kuva; Jazzrytmit)
Pekka Sarmanto (s. 1945) kuuluu ehdottomasti maamme jazzhistorian kannalta tärkeimpiin bassotaiteilijoihin. Harva basisti voi sanoa tuuranneensa Charles Mingusta Belgradissa tai jammailleensa Gil Evansin, Dizzy Gillespien ja Sonny Rollinsin kanssa. Sarmannon ura on johtanut häntä vuosien varrella kansainvälisille eturivin jazzareenoille Lontoota, Pariisia ja Montrealia myöten. Suomessa hänet on valittu kaikissa äänestyksissä parhaaksi jazzbasistiksi 28 vuotta peräkkäin.
Pekka Sarmanto on myös vuonna 1975 perustetun UMO Jazz Orchestran perustajajäseniä. Pitkän UMO-uransa aikana hän on loistanut hämyisissä parrasvaloissa kaikkien ulkomaisten huippumuusikoiden kanssa, jotka ovat Suomessa vierailleet. Sarmanto jäi eläkkeelle UMOsta vuonna 2007, mutta esiintyy edelleen aktiivisesti eri kokoonpanoissa mm. oman trionsa kanssa.
Rumpali Reino ”Reiska” Laine (s. 1946) soitti itsensä suomalaisen jazzin historiaan jo 60-luvun loppupuolella ja on vuosikymmenten varrella vaikuttanut jazzelämäämme myös muuten kuin rumpusetin takana. Lähes kaikki maamme veteraaniliiderit Eero Koivistoisesta Olli Ahvenlahteen ja Junnu Aaltoseen käyttivät häntä rumpalina 70- ja 80-lukujen yhtyeissään sekä studiokokoonpanoissaan. Myös Suomessa vierailleiden muusikoiden levyille on taltioitunut Laineen vetävää komppausta. Ulkomaillakin rumpalia kuultiin jo varhain, kun Koivistoisen yhtye voitti Montreux’n festivaalin bändikilpailun kesällä 1969 ja esiintyi seuraavana vuonna maineikkaalla Newportin jazzfestivaalilla Yhdysvalloissa. Jazzliiton Yrjö-palkinnon Laine vastaanotti vuonna 1981.
Reiska Laine
1990-luvun alussa rumpali kokosi oman Reiska Laine Bandin Yrjö-palkituista muusikoista, Eero Koivistoisesta, Jukka Perkosta, Seppo Kantosesta ja Häkä Virtasesta. Tällä vuosituhannella Reiska Laine on soittanut esimerkiksi pianisti Claes Anderssonin triossa. Myös saksofonisti Paroni Paakkunainen käytti rumpalia levyllä Baritone. Laine oli tietenkin itseoikeutettu jäsen Jazzliiton 40-vuotisjuhlabändissä, Suomea kiertäneessä Iso Yrjö -kokoonpanossa vuonna 2006. Saman vuoden kesällä Pori Jazzissa jammattiin festivaalilla alusta asti mukana soittaneen rumpalin 60-vuotispäivien ja pitkän uran kunniaksi.

Acoustic Dixie Six feat. Nina Lindroos Storyvillessä
2020-02-27 20:30 - 23:30 | Storyville, Museokatu 8, Helsinki, 00100
Perinteistä New Orleans-tyyliä kunnioittava Acoustic Dixie Six on perustettu Helsingissä 1999. Bändi on siitä lähtien pyrkinyt soittamaan iloista jazzia perinteisellä kokoonpanolla, mahdollisimman autenttisesti mutta jättäen kuitenkin tilaa improvisoinnille ja musisoinnin riemulle.
Kokoonpano: Nina Lindroos (voc), Bengt-Ove Fagerhed (tb), Marcus Weckström (tba), Niklas Andersson (tpt, voc), Olli Salmi (cl), Petri Tötterman (bjo) ja Juho Peltoniemi (d).
Katso video edelliseltä, tammikuun 2020 keikalta tästä! Seuraa bändiä Facebookissa tästä.
Vapaa pääsy!
